《再用韵答和者》
宋代·卫宗武

依山构靖庐，虽陋亦可坐。
幽林隔尘嚣，逦迤八九嶞。
时来友高士，一岁知几过。
野花薰醉醒，山鸟啼梦破。
何莫菲真诠，岂为崇小果。
颇喜仙侣稠，可使玄风播。
道腴足隽永，世味等涕唾。
谷神傥不死，造物何能奈。
多君从我游，白云肯分卧。
第嗟屋宅坏，殆类甑已堕。
内炼怅莫成，服食其或可。
伯阳丹鼎余，刀圭分赠我。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。